
Kemian ja fysiikan opintopolku -tutkimuksen tiedote huoltajille (malliviesti)
Arvoisa huoltaja,
Huollettavanne [kemian]/[fysiikan]/[kemian ja fysiikan] opetusryhmä osallistuu lukuvuonna [lukuvuosi] Kemian ja fysiikan opintopolku -tutkimukseen. ViLLE-opintopolku on Turun yliopiston kehittämään ViLLE-oppimisympäristöön rakennettu, monipuolisia kemian/fysiikan oppimista edistäviä aktiviteetteja sisältävä digitaalinen oppimiskokonaisuus. Osana opintopolun kehittämistä tutkitaan, millä tavalla kemian/fysiikan oppimista, oppimismotivaatiota sekä oppimiseen sitoutumista ja toimijuutta voidaan tukea digitaalisilla materiaaleilla. Tutkimus on osa Suomen Akatemian rahoittaman EDUCA – Koulutuksen tulevaisuus -lippulaivahanketta.  Tutkimushanke toteutetaan Turun yliopiston Kemian laitoksen ja Oppimisanalytiikan tutkimusinstituutin tutkimusyhteistyönä. Tutkimuksen vastuullinen tutkija on yliopistonlehtori, FT Veli-Matti Vesterinen, Turun yliopisto (veli-matti.vesterinen@utu.fi). 
Tutkimukseen käytettävän aineistot syntyvät osana Kemian ja fysiikan opintopolun käyttöä ViLLE-oppimisympäristössä. Tutkimus sisältää myös ViLLE-oppimisympäristössä täytettävän alku- ja loppukyselyn. Tutkittavilta kysytään alkukyselyssä taustatiedoiksi heidän luokka-asteensa, sukupuoli sekä aiemmat arvosanat kemiasta, fysiikasta, matematiikasta sekä suomen kielestä. Alkukysely sisältää myös monivalintakysymyksiä, joilla selvitetään oppilaiden kemian/fysiikan opiskeluun liittyvää ymmärrystä, asenteita, tietoja ja taitoja sekä oppilaiden resilienssiä ja asenteita virheiden tekemistä kohtaan. Tutkimuksen aikana kerätään tietoa oppilaiden suoriutumisesta opettajien heille valitsemissa ViLLE-tehtävissä sekä tehtäviin liittyvien monivalintakysymysten kautta opiskeluun sitoutumista ja oppimiseen liittyviä tunteita. Loppukysely sisältää monivalintakysymyksiä ViLLE materiaalien käytöstä opintojakson aikana, tutkittavien toimijuudesta ja saadusta tuesta opintojakson aikana sekä kemian/fysiikan opiskeluun liittyvistä asenteista.
Osallistujien vastauksia käsitellään luottamuksellisesti ja tietoturvallisesti. Tutkimuksen aikana palvelimelle tallentuvat oppilaan kysely- ja tehtävävastausten lisäksi oppilaan nimi, sähköpostiosoite, ViLLE-käyttäjätunnus, opetusryhmä, oppilaan koulu sekä paikkakunta. Oppilaan nimeä, sähköpostiosoitetta tai käyttäjätunnusta ei kuitenkaan liitetä osaksi tutkijoille luovutettavia tutkimusaineistoja. Tutkimusraporteista ei voi tunnistaa yksittäisiä henkilöitä, kouluja tai kuntia.
Tutkimukseen osallistuminen on vapaaehtoista. Jos oppilas on täyttänyt 15 vuotta, hän päättää itse tutkimukseen osallistumisesta. Jos huollettavanne on alle 15-vuotias, voitte halutessanne ilmoittaa, että huollettavanne ei osallistu tutkimukseen. Ilmoituksen voi tehdä ennen tutkimuksen alkua tai missä tahansa myöhemmässä vaiheessa tutkimusta. Jos haluatte tehdä näin, olethan yhteydessä huollettavasi [kemian opettajaan]/[fysiikan opettajaan]/[rehtoriin] esimerkiksi Wilma-viestillä tai tutkimusta koordinoivaan tutkijaan esimerkiksi sähköpostilla. 
ViLLE-opintopolut ovat käytössä kaikilla oppilailla riippumatta siitä osallistuuko oppilas tutkimukseen. Opettaja voi käyttää opintopolun tehtäviä myös oppiaineen arviointiin. Jos oppilas ei osallistu tutkimukseen, hänen ViLLE-vastauksensa poistetaan tutkimusaineistosta ja hänen ei tarvitse vastata tutkimuskyselyihin. Tutkimukseen osallistumattomuus ei kuitenkaan vaikuta millään tavalla oppituntien sisältöön tai oppiaineen arviointiin.
Yksityiskohtaiset tiedot henkilötietojen käsittelyn periaatteista ja tietoturvasta löytyvät verkko-osoitteesta: 
https://www.oppimisanalytiikka.fi/selosteet/tutkimusseloste-fyke/ 

Jos teillä heräsi mitään tutkimusta koskevia kysymyksiä, pyydämme teitä olemaan yhteydessä tutkimusta koordinoivaan tutkijaan Reetta Kyynäräiseen (sähköposti: reetta.kyynarainen@utu.fi, puh. +358404819322). Vastaamme kysymyksiin mielellämme.

